Verkefnið mun standa í tvö ár og felur í sér vakningarátak um hatursorðræðu á netinu á pólskum vefsíðum . Fulltrúi frá Barnaheillum mun veita 40 sjálfboðaliðum á aldrinum 13 - 25 ára fræðslu um mannréttindi með það fyrir augum að sjálfboðaliðarnir geti betur greint hatursorðræðu á pólskum vefsíðum . Aðalmarkmið verkefnisins er valdefling sjálfboðaliðanna og að virkja þá til góðra verka fyrir samfélag sitt . Barnaheill – Save the Children á Íslandi reka ábendingarhnapp á heimasíðu sinni þar sem meðal annars er hægt að tilkynna um einelti á netinu eða hatursorðræðu . Barnaheill eru einnig aðilar að SAFT ( Samfélag , fjölskylda og tækni ) sem hefur verið falið að innleiða verkefni Evrópuráðsins um hatursorðræðu á netinu á Íslandi ; Ekkert hatur – orðum fylgir ábyrgð .